hotchpotch/miracl-hf-unified huggingface dataset:
తిరుమల ఏకాంత సేవ
ఏకాంత సేవ లేదా పవళింపు సేవ తిరుమల శ్రీనివాసునికి జరిగే పూజా కార్యక్రమం. ఈ సేవలో ఒక్క మార్గశిర మాసంలో తప్ప మిగిలిన మాసాలలో భోగ శ్రీనివాసమూర్తిని ఉయ్యాలలో పవళింపజేస్తారు. ధనుర్మాసంలో ఈ సేవ శ్రీకృష్ణునికి జరుపుతారు. ఈ ఊయలలను వెండి గొలుసులతో ముఖ మండపంలో దూలానికి వేలాడదీస్తారు. అందువలనే ఈ మండపానికి శయన మండపం అని పేరు వచ్చింది. ఈ సమయంలో పాలు, పండ్లు, బాదంపప్పు మొదలైనవి స్వామికి నైవేద్యంగా సమర్పిస్తారు. ధ్రువమూర్తి పాదపద్మాలపై తొడుగును కొద్దిగా తొలగించి సుగంధ వాసనలీనే రెండు చందన బిళ్ళలను ఉంచుతారు. వక్షస్థలంపై కూడా అర్ధ చందన బిళ్లను ఉంచుతారు. పావు చందన బిళ్ళను ధ్రువమూర్తి వక్షస్థలం మీదనున్న అలమేలు మంగకు అలంకరించి, మిగిలిన పావు బిళ్ళను రాత్రి బ్రహ్మ సలుపు పూజార్ధమై అక్కడ ఉంచుతారు.
ఏకాంత సేవ సమయంలో తరిగొండ వెంగమాంబ హారతి ఇవ్వబడుతుంది. ఇందులో ముందుగా పాలు, జీడిపప్పు నైవేద్యంగా సమర్పించి తరువాత దశావతారాలలో ఒక అవతారం నగిషీ చెక్కిన పళ్ళెంలో తరిగొండ వంశీయులు సమర్పించిన మంచి ముత్యాలను పోసి ముత్యాల హారతి ఇస్తారు. ఈ కార్యక్రమం జరిగే సమయంలో తాళ్ళపాక వంశస్థుడు ఒకడు అన్నమాచార్య కీర్తనలను పాడుతారు.
ఈ సేవ కోసం 374 తూకముల బరువుగల రెండు బంగారు గిన్నెలను కృష్ణదేవరాయల రాణులైన చిన్నాదేవి మరియు తిరుమలదేవి బహుకరించినట్లు క్రీ.శ. 1513 సంవత్సరంలో ఆలయంలో వేసిన శాసనం తెలుపుతోంది. క్రీ.శ.1514లో వేసిన మరొక శాసనం రాయల సేనానాయకుడొకడు అర్ధయామ సేవార్ధం బాగా మరగకాసిన పాలు కోసం 200 గోవులను దానం ఇచ్చినట్లు తెలుపుతోంది.
ఆంధ్రప్రదేశ్ (పత్రిక)
ఆంధ్రప్రదేశ్ సమాచార మరియు ప్రజా సంబంధాల శాఖ, ఆంధ్రప్రదేశ్ ప్రభుత్వము వారిచే తెలుగు, ఇంగ్లీషు మరియు ఉర్దూ భాషలలో ప్రచురింపబడే మాసపత్రిక.
బేగం అక్తర్
బేగం అఖ్తర్ (1914 - 1974). అఖ్తరీబాయి ఫైజాబాదీ జననం అక్టోబర్ 7, 1914, ఉత్తర్ ప్రదేశ్ లోని ఫైజాబాద్ లో. ఆమె తొలి గురువులు ఉస్తాద్ ఇమ్దాద్ ఖాన్, మొహమ్మద్ ఖాన్, అబ్దుల్ వహీద్ ఖాన్, ఉస్తాద్ ఝండే ఖాన్. ఆమె తన పదిహేనవ ఏటనే కచేరీలు ఇవ్వడం ప్రారంభించింది. ఆమె గజల్లు, దాద్రాలు, ఠుమ్రీలు ఎన్నో రికార్డుల రూపంలో విడుదలయ్యాయి. 1930లో ఆమె కొన్ని హిందీ సినిమాలలో కూడా నటించింది. 1945లో బారిష్టర్ ఇస్తెయాఖ్‌ అహ్మద్ అబ్బాసీతో ఆమెకు వివాహం జరిగిన తరువాత బేగం అఖ్తర్‌గా మారింది ."దీవానా బనానా హైతో బనాదే’’ అనే గజల్‌ తో చాలా పేరు గాంచింది.
పాటియాలా ఘరానాకు చెందిన ఉస్తాద్‌ అతా అహ్మద్‌ ఖాన్‌ దగ్గర, మరి కొన్నాళ్ళు ఉస్తాద్‌ అబ్దల్‌ వహీద్‌ ఖాన్‌ దగ్గర శాస్త్రీయ సంగీతాన్ని అభ్యసించింది.పెళ్ళి తరువాత మన రావు బాలసరస్వతిదేవి లాగానే ఆమె గానం ఆగిపోయింది. 
లక్నో రేడియో స్టేషన్‌కు ప్రొగ్రాం ప్రొడ్యూసర్‌ సునీల్‌ బోస్‌ జస్టిస్‌ మల్హోర్‌ తో కలసి బారిష్టర్‌ అబ్బాసీని ఒప్పించి బేగం సాహెబాతో పాడించాడు.బేగం అఖ్తర్ "గజల్ గాయని"గా పాడిన పాటలు దాదాపు 400 వరకు ఉంటాయి. 30 అక్టోబర్ 1974, ఆమె మరణించారు.
ఆమె చివరి గజల్
చవ్‌దార్‌ చెరువు ఉద్యమం
చవ్‌దార్‌ చెరువు ఉద్యమం డా. బి.ఆర్.అంబేద్కర్ నాయకత్వాన 1927, మార్చి 20 న జరిగింది. సైనిక ఉద్యోగాల నుంచి పెన్షన్‌ పుచ్చుకున్న మహార్‌ జాతికి చెందిన జనం మహాద్‌లో నివాసాలు ఏర్పరచుకున్నారు. మహాద్‌లో బాబా సాహెబ్‌ మూడు సూత్రాలను సూచించాడు. అవి -1. చనిపోయిన జంతువుల మాంసాన్ని తినడం మానెయ్యండి. 2. ఎంగిలి భోజనాన్ని స్వీకరించకండి. 3. పెద్దా, చిన్నా అన్న ఆలోచన మనస్సులోంచి తీసేసి ఉన్నత వర్గాల జీవన విధానాలని స్వీకరించండి. వ్యవసాయాన్ని కూడా వృత్తిగా చేపట్టండి అని సలహా ఇచ్చాడు. ఆ సమయంలోనే మహాద్‌ మునిసిపాలిటీ ఒక తీర్మానం చేసింది. `మహాద్‌ చెరువు సార్వజనికమైనది, దీని నీటిని అస్పృశ్యులతో పాటు జనం యావన్మందీ వాడుకోవచ్చు' అని ఈ తీర్మానం సారాంశం. మహాద్‌ మున్సిపాలిటీ చేసిన తీర్మానాన్ని వెంటనే అమలు చేయాలనే లక్ష్యంతో బాబాసాహెబ్‌ ముందు నడవగా ఐదువేల మందితో దళిత సమాజం చవ్‌దార్‌ చెరువు గట్టుకు చేరుకుంది. బాబాసాహెబ్‌, ఆ తర్వాత దళిత సమాజం అంతా మంచి నీటిని దోసిట్లోకి తీసుకుని తృప్తిగా తాగి తమ ప్రాంతాలకు తిరిగి వెళ్ళడానికి సిద్ధపడుతున్న దళితులపై అకస్మాత్తుగా అగ్రవర్ణ గుండాలు దండెత్తి వచ్చి లాఠీల వర్షం కురిపించారు. ఊరంతా తిరుగుతూ కనిపించిన దళిత ప్రతినిధులను కొట్టారు. 1927 జూన్‌ 6వ తేదిన తొమ్మిది మంది నేరస్థుల్లో ఐదుగురికి కఠిన కారగార శిక్ష పడింది. ఆ తర్వాత అగ్రకులస్తులు చవ్‌దార్‌ చెరువును శుద్ధి చేయ్యాలని నిర్ణయించారు. ఆ నిర్ణయం ప్రకారం చవ్‌దార్‌ చెరువులోంచి 108 బిందెల నీళ్ళు తీయించారు. ఇంటింటి నుంచి పేడ, గోమూత్రం పోగుచేసి పాలు, పెరుగుతో సహా బిందెల్లో కలిపారు. మొత్తం వాటన్నింటిని చవ్‌దార్‌ చెరువులో పోసి, శుద్ధి అయ్యిందని ప్రకటించారు. అనంతరం ఆగస్టు 4వ తేదీన మహాద్‌ మున్సిపాలిటీ ఒక కొత్త తీర్మానాన్ని అమోదించి గతంలో ప్రకటించిన తీర్మానాన్ని రద్దుచేసుకుంది. ఈ చర్యను అంబేడ్కర్‌ వ్యతిరేకించి చవ్‌దార్‌ చెరువు నీళ్ళను సనాతులతో సమానంగా అస్పృశ్యులు హక్కుగా పొందేవరకు పోరాడాడు. పుట్టుకరీత్యా అందరూ సమానంగా పుడతారు. వారు చనిపోయేదాకా సమానంగా ఉండాలి' అంటూ తీర్మానించారు.
లిలీ అలెన్
లిలీ రోస్ బియాట్రిస్ అలెన్ (జననం 2 మే 1985) ఇంగ్లీష్ గాయని మరియు పాటల రచయిత్రి. ఆమె ప్రముఖ పాటలు 'స్మైల్', 'ఎల్‌డిఎన్', 'లిట్టిలెస్ట్ తింగ్స్', 'అల్ఫీ', 'ఓ మై గాడ్' మరియు 'ఫియర్'. లిలీ తండ్రి నటుడు/సంగీత కారుడు కీత్ అలెన్ తల్లి చలనచిత్ర నిర్మాత అలిసన్ ఓవెన్‌. లిలీ బి.బి.సి త్రీ ఛానెల్‌లో 'లిలీ అలెన్ అండ్ ఫ్రెండ్స్ అనే షో నిర్వహిస్తుంది.
పగడపు దీవులు
సముద్ర జీవులైన ప్రవాళాలు (Coral) అనే జీవు సమూహాల నుండి ఏర్పడిన దీవులను పగడపు దీవులు అంటారు.
గాబ్రియల్ ఫెలోపియో
ఫెలోపియస్ గా ప్రసిద్ధిచెందిన గాబ్రియల్ ఫెలోపియో (Gabriele Falloppio) (1523 - అక్టోబరు 9, 1562), ప్రపంచ ప్రసిద్ధిచెందిన శరీర నిర్మాణ శాస్త్రవేత్త మరియు వైద్యుడు. ఇతడు 16వ శతాబ్దపు ఇటలీ దేశానికి చెందిన వ్యక్తి.
మానవులలో ఫలదీకరణం జరిగే ఫెలోపియన్ నాళాలు (Fallopian tubes) ఇతని పేరు మీదనే పిలవబడుతున్నాయి.
మొరాకో
మొరాకో : ఆఫ్రికన్, ఇస్లామిక్, అరబ్, బెర్బర్ మరియు యూరోపియన్ ప్రభావాలు గల ఈ చిన్న దేశానికి ఏటా 4 లక్షలకు పైగా పర్యాటకులు వస్తుంటారు. ముఖ్య వనరులు వ్యవసాయం మరియుఫాస్ఫేట్ గనులు. ఫెస్ (Fe"s)లో ఉన్న విశ్వవిద్యాలయం (859 AD), ప్రపంచంలోనే అతి పురాతనమైనది. మొరాకో ప్రజలు పుదీనా (mint)టీని సేవిస్తారు.చేతితో అల్లిన మొరాకో తివాచీలు చాలా ప్రసిద్ధమైనవి.
రక్తపింజరి
రక్తపింజరి (ఆంగ్లం Viper) ఒక ప్రమాదమైన పాము. ఇవి వైపరిడే (Viperidae) కుటుంబానికి చెందిన సరీసృపాలు.
రక్త పింజరి పాము ముదురు గోధుమ రంగులో ఉంటుంది.దీని తల త్రిభుజాకారంలో ఉండి దవడ వద్ద గంత ( pit) వంటి నిర్మాణం ఉంటుంది.దీని విష ప్రభావం రక్త ప్రసరణ వ్యవస్థపై ఉంటుంది.దీని విషం రక్త వ్యవస్థలో ఉండే Clotting Mechanism ను సర్వ నాశనం చేస్తుంది.
ఇవి వెచ్చగావున్న స్థలాలలో ఉండవచ్చు, గడ్డి వాములు, ముళ్ళ పొదలలో ఇవి పొంచి ఉండవచ్చు. వీటిని గమనించిన వెంటనే దూరముగా పోవాలి. కరచిన వెంటనే విషము రక్తము ద్వారా శరీరములోనికి ప్రవేశించకుండా జాగ్రత్తాలు తీసుకోవాలి.
మసాయ్ మారా
మసాయ్ మారా(Masai Mara) : ఇది కెన్యా దేశంలోని అత్యధిక వన్య ప్రాణులు గల ప్రదేశం. ఇది టాంజానియా లోని సెరెంగెటి నేషనల్ పార్క్ (Serengeti National Park)ను ఉత్తరాభిముఖంగా కలుస్తుంది. ఇక్కడ నివసించే ప్రజల పేరు మాసాయ్- 
మారా అనే నది ఈ ప్రాంతం గుండా ప్రవహిస్తూ ఉంటుంది. దీని వైశాల్యం 1510 చ.కి.మీ. గ్రేట్ రిఫ్ట్ వేలీ(The Great Rift Valley) దక్షిణ ఆఫ్రికా నుండి మెడిటెరేనియన్ సముద్రం వరకు విస్తరించి ఉంది.
ఇక్కడ కనిపించే వన్యప్రాణులు సింహాలు, ఖడ్గ మృగాలు, చిరుత పులులు, జిరాఫీలు, నీటి గుర్రాలు, కృష్ణ జింకలు, కంచర గాడిదలు, మెకాలు,
నిప్పు కోళ్ళు, కొంగలు, రాబందులు, గద్దలు మొదలైనవి.
పొలుసు
పొలుసులు (Scales) చర్మం యొక్క ఉపాంగాలు.
జీవశాస్త్రంలో పొలుసులు (గ్రీకు "lepid", లాటిన్ "squama") వివిధ జంతువుల చర్మం నుండి రక్షణకోసం ఏర్పడిన చిన్న కఠినమైన పలుచని పలకవంటి నిర్మాణాలు. వీటి నిర్మాణము మరియు ఉపయోగాలు వివిధ దశలలో అభివృద్ధి చెందాయి. సీతాకోక చిలుకలలో పొలుసులు రెక్కల మీద వివిధ రంగుల్ని కలిగిస్తాయి. సరీసృపాలలో ఇవి ముఖ్యంగా కనిపిస్తాయి. పాములు మొదలైన కొన్ని జంతువులకు ఇవి చలనాంగాలుగా ఉపకరిస్తాయి.
పొలుసులను వాటి ఆకారం మరియు జీవియొక్క రకాన్ని బట్టి వర్గీకరిస్తారు. జంతువుల మాంసం తింటారు, కానీ పొలుసులకు తినరు.
మనుషులలో చుండ్రు, సోరియాసిస్, ఇక్థియోసిస్ వల్గారిస్ వంటి కొన్ని రకాల చర్మవ్యాధులలో పొలుసులుగా వెండి లాంటి పొట్టు రాలుతుంది.
రజతాక్షి
రజతాక్షి (ఆంగ్లం Silvereye లేదా Wax-eye) ఒక చిన్న పక్షి. దీని శాస్త్రీయ నామం "
Zosterops lateralis". ఇది అధికంగా ఆస్ట్రేలియా, న్యూజిలాండ్, నైఋతి పసిఫిక్ ప్రాంతాలలో కనిపిస్తుంది.
ఇవి సామాన్యంగా సెప్టెంబరు - డిసెంబరు మధ్య కాలంలో పిల్లలను పెడతాయి. పుట్టిన పిల్లలు కాస్త పెద్దవి కాగానే వేసవి చివరికాలంలో ఉత్తర దిశగా వలస వెళతాయి. ఈ పక్షులు అన్ని రకాల ఆహారాలను తింటాయి కాని వీటికి పండ్లు అంటే ఎక్కువ ఇష్టం. ద్రాక్ష, యాపిల్, నిమ్మ వంటి తోటలు పెంచేవారికి ఈ పక్షుల కారణంగా కొంత నష్టం వాటిల్లుతుంది.
శంకు
శంకుప్రముఖ కార్టూనిస్టు. "శంకు" అన్న పేరుతో కార్టూన్లు వేసిన వేస్తున్న వీరి పూర్తి పేరు ఎస్. బి. శంకర కుమార్. 
మొదట్లో "శంకర్" అన్న పేరుతో వ్యంగ్య చిత్రాలు వెస్తూ ఉండేవారు. కాని ఆ పేరుతో అనేకమంది ఇతరులు కూడా బొమ్మలు వెస్తూ ఉండటంతో, ప్రత్యేకత కోసం, ఆంధ్ర జ్యోతిలో పనిచేస్తున్న ప్రముఖ రచయిత మరియు సంపాదకుడు పురాణం సుబ్రహ్మణ్య శర్మ వీరి పేరులో శంకర్ లోని శం మరియు కుమార్ లోని కు తీసుకుని వీరికి వ్యంగ్య చిత్రకారునిగా కొత్త నామకరణం శంకుగా చేశారు. అప్పటినుండి, వీరు అనేక వ్యంగ్య చిత్రాలు వేశారు. కొన్ని వ్యంగ్య చిత్ర ధారావాహికలు కూడా వేశారు.
శంకు బహుముఖ ప్రజ్ఞాశాలి. ప్రముఖ దర్శకుడు, చిత్రకారుడు అయిన బాపు తరువాత, దర్శకత్వ బాధ్యతలు స్వీకరించగలిగి, కొన్ని ధారావాహికలు, డాక్యుమెంటరీలు తీయగలిగిన ఏకైక కార్టూనిస్టు శంకు. భారత దేశంలోని పేరెన్నికగన్న కార్టూనిస్టులందరి గురించి దూర్‌దర్శన్ వారి కోసం డాక్యుమెంటరీలు తీశారు. ఆందులో, బాపు, ఆర్కె లక్ష్మణ్, శంకర్ పిళ్ళై, మారియో మిరండా మొదలగు హేమాహేమీల గురించిన డాక్యుమెంటరీలు ఉన్నాయి.
ఈయన ప్రస్తుతం కార్టూన్లు వేయుటలేదు. టి విలో ధారావాహికలకు దర్శకత్వం వహిస్తున్నారు. వంశీ వ్రాసిన "మా పసలపూడి కథలు" టి విలో వఛ్చిన ధారావాకికకు దర్శకత్వం వహిమ్ఛినారు. . "మా టి వి" ఛానెల్లో ఈ ధరావాహిక వఛ్చింది. 
ఆయనకు 2013 సంవత్సరానికి గాను తెలుగు విశ్వవిద్యాలయం వారు 'కార్టూనిస్టు'విభాగంలో "కీర్తి పురస్కారాన్ని" ప్రకటించారు.
విలుప్తమైన జంతువుల జాబితా
విలుప్తమైన లేదా అంతరించిపోయిన జంతువులు (ఆంగ్లం Extint animals).
తలగడ
దిండు లేదా తలగడ (జర్మన్ Kissen, ఫ్రెంచ్ Oreiller, స్పానిష్ Almohada, ఆంగ్లం Pillow) ఒక మెత్తని వస్తువు. వీటిని పరుపు మీద గాని నేలమీద గాని పడుకొనేటప్పుడు తల క్రింద సుఖంగా నిద్రపోవడానికి ఉపయోగిస్తారు. దీని మధ్యలో దూది లేదా పత్తి ఉండి చుట్టూ వివిధ రకాల గుడ్డతో కుట్టి తయారుచేస్తారు.
తువ్వాలు
తువ్వాలు (ఆంగ్లం Towel) ముఖం, ఒళ్ళు తుడుచుకోవడానికి వాడే బట్ట. వీటిని నీరు పీల్చడానికి అనువుగా నూలు (Cotton) దారాలతో అల్లి తయారుచేస్తారు.
కంచము
కంచము (ఆంగ్లం Plate) ఆహారపదార్థాలను తినడానికి ఉపయోగించే చదునైన పాత్ర. ఇవి వెండి, స్టీలు, పింగాణీ లేక అల్యూమినియంతో తయారుచేస్తారు.
ఇది వివిధ ఆకారాలలో ఉంటుంది. వృత్తాకారంగానూ, చదరాలుగానూ, వివిధ జ్యామితీయ ఆకృతులతో తయారుచేసారు.
ఆహారాన్ని అందిస్తున్న ప్లేట్లు వివిధ రకాలలో మరియు పరిమాణంలో వస్తాయి :
చైనీస్ 600 AD లో పింగాణీ తయారీ విధానం కనుగొన్నారు.
ఈ పలకల కార్డ్బోర్డ్, కాగితం లేదా పూర్తిగా సేంద్రీయ పదార్థాన్ని తయారు చేస్తారు మరియు సాధారణంగా ఒకసారి ఉపయోగించెల ఉద్దేశింపబడినవి.
వాణిజ్య మార్గాలను 14 వ శతాబ్దంలో చైనా ఆరంభించినప్పుడు, డిన్నర్ ప్లేట్లు సహా పింగాణీ వస్తువులు, యూరోపియన్ ప్రభువులకు తప్పని సరిగా మారింది.
ఎద్దుల బండి
మనుష్యులను కాని వస్తువులను కాని ఒక చోటి నుండి మరొక చోటికి చేరవేయడానికి పల్లెల్లో ఉపయోగించే ఎద్దులు లాగే వాహనం. భారతీయ రైతుల దైనందిన జీవితంలో ప్రధాన భాగమైన ఈ వాహనాన్ని ఇప్పటికీ ధాన్యాన్ని ఇంటికి చేర్చడం, ఇంటి నుంచి పొలాలకు సరుకులను మోయడం వంటి అవసరాలకు విరివిగా వాడుతున్నారు. పారిశ్రామికీకరణ మూలంగా వీటి స్థానాన్ని నెమ్మదిగా ట్రాక్టర్లు ఆక్రమిస్తున్నాయి.
ఒక ఎద్దుతో లాగే బండిని "ఒంటెద్దు బండి" అని రెండు ఎద్దులతో లాగే బండిని "జోడెడ్ల బండి" అని అంటారు.
ప్రస్తుతం ఉపయోగంలో ఉన్న చాలా ఎడ్లబండ్లకు రబ్బరు టైర్లను వాడుతున్నారు. పాత జీపు టైర్ చక్రాలను వాదుతున్నారు. దైనివలన ఏద్దులకు లాగడానికి సులబంగా ఉంటుంది.దీనికి మునుపు చెక్కతో చేసిన చక్రాలను వాడేవారు. ఈ బండ్లను లాగడం ఎడ్లకు కష్టంతో కూడుకున్న పనిగా ఉండేది. ఇంకా అభివృద్ధి చెందని మూరుమూల గ్రామాల్లో సరుకులను పట్టణాలకు చేరవేయడానికి ఇంకా ఇలాంటి బండ్లను వాడుతుండడాన్ని గమనించవచ్చు. ఈ విధంగా సరుకులను తీసుకుపోయే బండి ని "చెకడ" అని కూడా అంటారు.
బండి ఉండే ఆకారాన్ని బట్టి నాలుగు రకాలుగా విభజించవచ్చు:గతంలొ ఈబండ్లను మనుషుల రవాణాకు కూడ వాడేవారు.
ఎద్దుల బండికి వున్న ప్రధాన భాగాలు:
మధ్యలో వున్నరంధ్రంలో దిమ్మకు అనుసందానం చేసి పెట్టే బొడ్డు సీలను పెడతారు. 
తయారు చేసె విధానం
ఆస్ట్రేలియా లో వలసవాదుల రాజ్యమేలుతున్నపుడు ఎద్దుల బండ్లే ప్రధాన రవాణా సాధనాలుగా ఉండేవి.
హెలికాప్టరు
హెలికాప్టరు (ఆంగ్లం Helicopter) గాలిలో ఎగిరే విమానం వంటి వాహనము. కాని, మామూలు విమానం లాగా కాకుండా, దీనికి తలపై రెండు లేక నాలుగు రెక్కలు ఉంటాయి. ఇవి వేగంగా తిరిగినప్పుడు, విమానం నిట్టనిలువుగా పైకి లేస్తుంది. గాలిలో అలా డేగ లాగా కొంతసేపు ఉండగలుగుతుంది. ముందుకు, వెనకకు కూడా పోగలుగుతుంది. మళ్ళీ తిరిగి, భూమి మీదకు ఏటవాలుగా కాకుండా, నేరుగా దిగుతుంది. దీనికి రన్‌ వే (runway) అవసరం లేదు. హెలిపాడ్ (helipad) ఉంటే చాలు.
విమానం చేయలేని పనులను కూడా హెలికాప్టర్ చేయగలదు. రన్‌వే పై పరుగెత్తకుండానే ఉన్న చోట నుంచి నిట్టనిలువుగా పైకి లేవగలదు. కావాలంటే వెనక్కు ఎగరగలదు. ఎగురుతూ కావలసిన చోట ఆగిపోయి ఉండగలదు. గాలిలో పూర్తిగా గుండ్రంగా తిరుగగలదు. ఇన్ని ప్రత్యేకతలతో హెలికాప్టర్ ఎగరడానికి దానిలోని ప్రధాన భాగాలైన మెయిన్ రోటర్, డ్రైవ్ షాప్ట్, కాక్‌పిట్, టెయిల్ రోటర్, లాండింగ్ స్కిడ్స్ దోహదం చేస్తాయి.
మన ఇంట్లోని సీలింగ్ ఫ్యాన్‌ను తీసుకొచ్చి తిరగేసి బిగించినట్టుగా హెలికాఫ్టర్ మీద పెద్ద పెద్ద రెక్కలున్న పంకా ఉంటుంది. ఈ మొత్తం అమరికను 'మెయిన్ రోటర్' అంటారు. ఈ రెక్కలు గిరగిరా తిరగడం వల్లనే హెలికాప్టర్ పైకి లేస్తుంది. అంత బరువైన హెలికాఫ్టర్‌ను పైకి లేపేటంత 'లిఫ్ట్' (బలం) ఏర్పడేలా రెక్కలను వేగంగా తిప్పడానికి ప్రత్యేకమైన ఇంజను ఉంటుంది. పంకా రెక్కలు హెలికాఫ్టర్ చుట్టూ ఉండే గాలిని కిందకు నెడతాయి. ఇది చర్య అనుకుంటే, దీనికి ప్రతిచర్యగా హెలికాప్టర్ పైకి లేస్తుంది.
పంకా తిరగడంతో పైకి లేచిన హెలికాప్టర్ దానికి వ్యతిరేక దిశలో గిరగిరా తిరగాలి కదా. మరి దాన్ని ఆపాలంటే, మెయిన్ రోటర్ తిరిగే దిశకు వ్యతిరేకంగా పనిచేసే సమానమైన బలం కావాలి. ఈ బలాన్ని హెలికాప్టర్ తోకకు ఉండే రెక్కలు (టెయిల్ రోటర్) కలిగిస్తాయి. ఈ రెక్కలు తిరగడం వల్లనే హెలికాప్టర్ పైకి లేచిన తర్వాత స్థిరంగా ఉండ గలుగుతుంది. హెలికాప్టర్ తలమీద, తోక దగ్గర ఉండే రెక్కల్ని ఒకే ఇంజను ద్వారా తిప్పే ఏర్పాటు ఉంటుంది.
ఇక 'కాక్ పిట్'లో పైలట్ దగ్గర రెండు రకాల కంట్రోల్సు ఉంటాయి. ఒకటి 'సైకిక్ కంట్రోల్' అయితే, మరొకటి 'కలెక్టివ్ కంట్రోల్'. సైకిక్ కంట్రోల్ ద్వారా పైలెట్ హెలికాప్టర్‌ను ముందుకు, వెనక్కు, కుడి ఎడమలకు తిప్పకలుగుతాడు. కలెక్టివ్ కంట్రోల్ ద్వారా పైకి, కిందికి తిప్పకలుగుతాడు. పైలట్ కాళ్ల దగ్గర టెయిల్ రోటర్ వేగాన్ని నియంత్రించే పెడల్స్ ఉంటాయి. ఇన్ని సదుపాయాలున్న హెలికాప్టర్‌ని 75 సంవత్సరాల క్రితం ఐగర్ సికోరస్కీ అనే ఇంజనీరు రూపొందించాడు ..
హెలికాప్టరు యొక్క ప్రత్యేకమైన లక్షణాల మూలంగా విమానాల వలన కాని కొన్ని క్లిష్టమైన పనులను సులువుగా చేయగలుగుతున్నారు. ఈనాడు వీటిని రవాణా, నిర్మాణ రంగం, అగ్నిమాపక దళాలు, మిలటరీ వ్యవస్థలలో విస్తృతంగా ఉపయోగిస్తున్నారు.హెలికాప్టరు ప్రమాదాలు అరుదుగా జరుగుతాయి. వీనిలో ప్రముఖ వ్యక్తులు వై.యస్. రాజశేఖరరెడ్డి, జి.ఎం.సి.బాలయోగి, సినీనటి సౌందర్య ప్రాణాలు కోల్పోయారు.
స్కూటరు
ద్విచక్ర మోటారు వాహనము.మొట్టమొదట వచ్చిన మోడల్ వెస్పా (vespa).
చిన్న చక్రాలు, నడిపే వారి కాళ్ళను పెట్టుకోవడానికి ముందుభాగంలో సమతలజాగా ఉండే మోటారు సైకిలును స్కూటర్ అంటారు.సాధారణంగా స్కూటరును నడిపే యంత్రం (ఇంజిన్) వెనుక చక్రానికి అనుసంధానిస్తారు.స్కూటర్ లో ఉన్న, మోటారు సైకిల్ లో లేని సదుపాయం అత్యవసర పరిస్థితులలో గాలి తగ్గిన చక్రాన్ని మార్చుకొనడానికి వీలుగా ఉండే 'అదనపు చక్రం'.
స్కూటర్లలో రకాలు.
90వ దశకం దాక భారతదెశ వాహన విపణిలో గేర్లుతో కూడిన స్కూటర్లు అత్యధికంగా ప్రజాదరణ పొందాయి వీటిలో ప్రధానంగా "బజాజ్", "వెస్పా" వంటి తయారి సంస్థలను చెప్పుకోవచ్చు, ప్రస్తుతం వీటికి ఆదరణ తగ్గి గేర్లు లేని స్కూటర్లవైపు ప్రజలు మక్కువ చూపడంతో దాదాపు అన్ని వాహనతయారి సంస్థలు గేర్లులేని స్కూటర్లను ఉత్పత్తి చేస్తున్నాయి ముఖ్యంగా ఇవి మహీళలకు, వృద్ధులకు అనువుగా ఉంటాయి.
ప్యాంటు
మగవారు/ఆడవారు నడుము నుండి పాదాల వరకు తొడుక్కొనే వస్త్రము. ఇది లావుగా ఉండే గుడ్డతో తయారుచేస్తారు. ఇది సూటు లోని ఒక భాగమైననూ, సూటు యొక్క ఇతర భాగాలైన నెక్ టై/బౌ టై, కోటు లేకున్ననూ, కేవలం షర్టుతో బాటు దీనిని వేసుకొనవచ్చును. చాలా వరకు భారతీయులు (మరియు ఇతర ఉష్ణ దేశస్థులు) కేవలం షర్టు ప్యాంటు లతోనే కనబడతారు. ప్యాంటులో సగం మాత్రం అనగా తొడల వరకు ఉండే వస్త్రాన్ని నిక్కరు అంటారు. బెర్మూడా వంటి దేశంలో ప్యాంటుకి బదులుగా మోకాళ్ళ వరకు ఉండే సాంప్రదాయిక నిక్కరులని సూటుతో వేసుకొనగా, స్కాట్లండ్, ఐర్లండ్ వటి దేశాలలో ప్యాంటుకి బదులుగా స్కర్టుని కూడా వాడతారు.
ఒక్కోమారు ప్యాంటుకి బదులుగా మోకాళ్ళ వరకు వదులుగా ఉండే నికర్ బాకర్స్ని ధరిస్తారు.
సాంప్రదాయికాలని ట్రౌజరు (ఉదా: ప్లీటెడ్ ట్రౌజర్సు) అనీ అసాంప్రదాయికాలని ప్యాంటు (ఉదా: లో-వెయిస్టెడ్ ప్యాంటు) అనీ పూర్వం వ్యవహరించేవారు. కానీ కాలక్రమేణా ఇవి రెండూ ఒకటే అయినాయి. ప్యాంటు అన్న పదం అన్నింటికీ వర్తించిననూ ట్రౌజరు అంటే మాత్రం సాంప్రదాయికం అనే మిగిలి పోయింది.
జీన్ గుడ్డ ట్రౌజరు గుడ్డ కన్నా ఇంకా మందంగా ఉండి ఉతకకుండా చాలా కాలం ఉపయోగించవచ్చును. సాధారణ పాంటుకు రెండు జేబులు ప్రక్కగాను ఒకటి/రెండు జేబులు వెనుకగాను ఉంటాయి. బెల్టు కట్టుకోవడానికి అనువుగా నడుం చుట్టూ రింగులు కుట్టబడి ఉంటాయి.
నమస్కారం
నమస్తే, నమస్కారం లేదా నమస్కార్ (సంస్కృతం: नमस्ते) ఈ పదము "నమస్సు" నుండి ఉద్భవించింది. నమస్సు లేదా " నమః " అనగా "మనిషిలో గల ఆత్మ"ను గౌరవించుట. ఈ సంప్రదాయము భారతదేశంతో పాటు దక్షిణాసియాలో ఎక్కువగా వాడుకలో ఉంది. ప్రత్యేకంగా హిందూ, జైన మరియు బౌద్ధ మతావలంబీకులలో సాధారణంగా కానవస్తుంది. ప్రపంచ సంస్కృతులలో ఎదుటి మనిషిని గౌరవించు అతి చక్కని ముద్రగా నమస్కారము పరిగణింపబడుతుంది.
గురువులు, పెద్దవారు, గౌరవనీయులు ఎదురైతే రెండు చేతులు జోడించి, తలను కొద్దిగా ముందుకు వంచి, తమ భక్తిని ప్రకటించుకొనే ప్రక్రియ.
నమస్కారము చేయడాన్ని శాస్త్రాలలో నాల్గు విధాలని చెప్పబడింది. అవి
మనస్సు, బుద్ధి, అభిమానం, రెండు పాదాలు, రెండు చేతులు, శిరస్సు అను ఈ ఎనిమిదింటితో చేయు నమస్కారమే సాష్టాంగ నమస్కారం. ఇందులో ఒక వ్యక్తి యొక్క శరీరంలోని అష్ట భాగాలు భూమిని తాకుతూ బోర్లా పడుకొనే మాదిరిగా దేవునికి ఎదురుగా పడుకొని నమస్కారం చేస్తారు.
నేలమీద పడిన దండము (కర్రలాగా) శరీరాన్ని భూమిపైవాల్చి పరుండి కాళ్లు చేతులను చాపి అంజలి చేయుట దండ ప్రణామం.
రెండు పాదాల వేళ్లు, రెండు మోకాళ్లు, తల భూమిపైనుంచి రెండు చేతులను తలవద్దచేర్చి అంజలి చేయుట పంచాంగ నమస్కారం. ఇది ఎక్కువగా స్త్రీలు చేస్తారు.
ఇది సర్వసాధారణమైన రెండుచేతులను కలిపి నమస్కారం అనటం.
ప్రధాన వ్యాసం : అభివాదం
భారతదేశ వ్యాప్తంగా హిందూమత సంబంధమైన విధులు నిర్వర్తించేప్పుడు, మతాచార్యుల ఎదుట, భగవంతుని ముందు ప్రవర చెప్పి నమస్కరిస్తూంటారు. "చతుస్సాగర పర్యంతం గో బ్రాహ్మణస్య శుభం భవతి.  గోత్రస్య  త్రయార్షయ ప్రవరాన్వితః  సూత్రః  శాఖాధ్యాయీ  అహంభో అభివాదయే" అంటూ నమస్కరించడం వైదిక విధానం. చేతి వేళ్లను చేవుల వెనుకకు చేర్చి ముందుకు కాస్త వంగిన భంగిమలో పై సంస్కృత వాక్యాన్ని ఉచ్చరిస్తారు. మనుష్యులకు నమస్కరించేప్పుడు కుడిచేయిని ఎడమచెవికి, ఎడమచేయిని కుడిచెవికి చేర్చి ప్రవర చెప్పాలి. దేవతలకు నమస్కరించాల్సివస్తే ఎడమచేతిని ఎడమచెవికి, కుడిచేతిని కుడిచెవి వెనక్కి చేర్చి ప్రవర చెప్తారు.
కుక్కర్
కుక్కర్ (ఆంగ్లం Cooker) అన్నం, కూరగాయలు, పప్పులు ఉడికించి వండే వంటింటి పరికరం. మామూలుగా పొయ్యి మీద నేరుగా చేసేదాని కంటే దీనితో వంట త్వరగా పూర్తవుతుంది. నీటి ఆవిరి యొక్క వత్తిడి (ప్రెషర్ - Pressure) తో పనిచేసే కుక్కర్ ను ప్రెషర్ కుక్కర్ (Pressure Cooker) అంటారు. ఒక్క అన్నం (బియ్యం - Rice) ఉడికించడానికి మాత్రమే ఉపయోగించే ప్రత్యేకమైన కుక్కర్ ను రైస్ కుక్కర్ (Rice Cooker) అంటారు.
ఇందులో బియ్యంతో పాటు దానిక తగిన పరిమాణంలో నీళ్ళు పోసి విద్యుచ్ఛక్తితో అనుసంధానం చేస్తే అన్నం ఉడికినపుడు దానంతట అదే ఆగిపోతుంది. అన్నంలోని గంజి వార్చనక్కరలేదు. 
ఆహారం ఉడకడం అంటే ఆ పదార్థాల్లో పెద్ద పెద్ద అణువులు తమ బంధాలు తెంచుకుని నీటితో చర్య జరపడం ద్వారా చిన్న చిన్న అణువులుగా మారడమే. ఇలా జరగడానికి ఎక్కువ శక్తి కావాలి. అది వంటకి వాడే వేడి ద్వారా సమకూరుతుంది. వేడి ఎంత ఎక్కువ ఉంటే అంత తొందరగా వంట అవుతుంది. అయితే మామూలు పరిస్థితుల్లో సాధారణ వాతావరణ పీడనం దగ్గర మనం 100 డిగ్రీల సెంటిగ్రేడుకి మించి ఉష్ణోగ్రతను అందించలేం. ఎందుకంటే ఆ ఉష్ణోగ్రత దగ్గరకు వచ్చేసరికి నీరు ఆవిరైపోతుంది. అయితే అధిక పీడనంలో ఉంచితే నీరు 100 డిగ్రీల సెంటిగ్రేడు వద్ద ఆవిరి కాదు. దాని బాష్పీభవన ఉష్ణోగ్రత పెరుగుతుంది. అంటే నీరు ఆవిరై పోకుండానే 110 లేదా 120 డిగ్రీల సెంటిగ్రేడు వరకూ కూడా ఉష్ణోగ్రతను అందించగలుగుతాం. ప్రెషర్‌ కుక్కర్‌లో జరిగేదిదే. ఎక్కువ వేడి అందుతుంది కాబట్టి త్వరగా అన్నం ఉడుకుతుంది.
కెన్యా
కెన్యా (ఆంగ్లం Republic of Kenya) రిపబ్లిక్ ఆఫ్ కెన్యా, తూర్పు ఆఫ్రికా లోని ఒక దేశం. దీని ఉత్తరాన ఇథియోపియా, ఈశాన్యాన సోమాలియా, దక్షిణాన టాంజానియా దేశాలు గలవు. దీని రాజధాని నైరోబి.
పరిటాల (అయోమయ నివృత్తి)
పరిటాల, కృష్ణా జిల్లా, కంచికచెర్ల మండలానికి చెందిన గ్రామము.
జన్యుశాస్త్రం
జన్యుశాస్త్రం (ఆంగ్లం Genetics) వివిధ ప్రయోగాలతో కూడిన, జీవులకు సంబంధించిన ఆధునిక శాస్త్రం. జెనెటిక్స్ (from గ్రీకు ', “genitive” and that from ', “origin”), జీవశాస్త్రంలో ఒక ముఖ్యమైన విభాగం. ఇది జీవుల అనువంశికత (heredity) కు సంబంధించిన శాస్త్ర విజ్ఞానం.
20వ శతాబ్దం వరకు తల్లిదండ్రులు పిల్లల్లో కనిపించే తమ లక్షణాలకు తమ రక్తమే కారణమని భావించేవారు. కానీ తల్లిదండ్రుల లక్షణాలు పిల్లలకు సంక్రమించడాన్ని అనువంశికత అంటారని, దానికి కారణం జన్యువులనీ ప్రముఖ శాస్త్రవేత్త గ్రెగర్ జాన్ మెండల్ (Gregor Mendel) తెలిపాడు. జన్యువులు (Genes) డి.ఎన్.ఎ. నిర్మాణంలోని నిర్ధిష్ట ప్రదేశాలు. ఇవి క్రోమోజోములలో ఉంటాయి.
మెండల్ 18 సంవత్సరాలు జరిపిన ప్రయోగాలను ప్రచురించడానికి 1866లో బ్రన్ సొసైటీ ఫర్ నేచురల్ హిస్టరీకి పంపించాడు. ఆ సమయంలో చార్లెస్ డార్విన్ జీవ పరిణామ సిద్ధాంతాల ప్రభావంలో ఉన్న విజ్ఞాన ప్రపంచం మెండల్ ప్రతిపాదనలను గుర్తించలేదు. 1884లో మెండల్ మరణించిన 16 సంవత్సరాల తర్వాత హాలెండ్ కు చెందిన డీవ్రీస్, జర్మనీకి చెందిన కారెన్స్, ఆస్ట్రియాకు చెందిన షెర్ మాక్ మొదలైనవారు అవే ప్రయోగ ఫలితాలను సాధించి, కీర్తంతా మెండల్ కే చెందాలని మెండలిజాన్ని గుర్తించారు.
ట్రాక్టర్
ట్రాక్టర్ (ఆంగ్లం Tractor) అనగా వ్యవసాయ పనుల్లోనూ, నిర్మాణ రంగంలోనూ ఎక్కువగా వాడుకలో ఉన్న, నెమ్మదిగా, బలంగా లాగగలిగే సామర్థ్యం కలిగిన ఒక వాహనం. మొదట్లో ఇవి నీటిఆవిరిచే నడపబడే దున్నే యంత్రాలుగా ఉపయోగించే వారు. పొలానికి రెండు వైపులా వీటిని ఉంచి నాగళ్ళను వీటి సాయంతో అటు ఇటు లాగుతూ దున్నేవారు.
ట్రాక్టర్ అనే పదం trahere అనే లాటిన్ పదం నుంచి ఉద్భవించింది. ఈ పదానికి అర్థం "లాగగలిగేది" అని. 1901 లో మొట్టమొదటి సారిగా నాగళ్ళను కానీ, బగ్గీలను కానీ లాగగలిగే యంత్రాలను లేదా వాహనాలను ట్రాక్టర్ గా పిలవడం మొదలుపెట్టారు. అప్పటి దాకా వీటిని ట్రాక్షన్ ఇంజిన్ అని పిలిచేవారు. 
19వ శతాబ్దం మొదట్లో పోర్టబుల్ ఇంజన్లు ఉండేవి. పోర్టబుల్ ఇంజన్ అంటే చక్రాల బండి మీద ఏర్పాటూ చేసిన ఒక ఆవిరి యంత్రం. 
భారతదేశంలో మహీంద్రా, స్వరాజ్ లాంటి కొన్ని కంపెనీలు ట్రాక్టర్లను ప్రధానంగా ఉత్పత్తి చేస్తాయి.
దుక్కిదున్నడం, ధాన్యాన్ని గడ్డి నుంచి వేరు చేయడానికి, పంటలను ఇళ్ళకు, మార్కెట్ కు చేరవేయడానికి ప్రస్తుతం ట్రాక్టర్లను విరివిగా ఉపయోగిస్తున్నారు. ఉద్యానవనాల్లో గడ్డిని కత్తిరించడానికి చిన్న ట్రాక్టర్లను వాడతారు. 
నిర్మాణాలకు అవసరమైన మట్టి, కంకర, ఇసుక, సిమెంటు, ఇటుకలు మొదలైన ముడి సామాగ్రిని చేరవేయడానికి ఉపయోగిస్తారు.
ఓటు
ప్రజాస్వామ్యానికి ఓటే పునాది. పోలింగ్ రోజున ప్రభుత్వం సెలవు ఇస్తుంది. దేశ, రాష్ట్ర భవిష్యత్తును నిర్ణయించడానికి ఓటు ఉపయోగపడును. డబ్బుకు, మధ్యానికి ఓటు అమ్ముకోకుండా ఓటు హక్కు వినియోగించుకోవాలి.
ప్రపంచవ్యాప్తంగా 2.2 కోట్ల మందికి పైగా ఎన్నారైలు ఉన్నట్లు అంచనా.ఎన్నారైలకు ఓటు హక్కు కల్పిస్తూ త్వరలోనే ఒక చట్టం తెస్తారు. ఎన్నికల సమయంలో వారు భారత్‌ను సందర్శించాల్సి ఉంటుంది.ఇతర దేశాల పౌరసత్వం పొందిన వారికి మాత్రం ఓటు హక్కు కల్పించరు.
గౌతముడు
గౌతముడు సప్తర్షులలో ఒకడు..
వేదకాలానికి చెందిన మహర్షులలో ఒకడు. మంత్రాల సృష్టికర్తగా (మంత్ర ధృష్ట) సుప్రసిద్ధుడు. ఋగ్వేదంలో ఈయన పేరు మీదుగా అనేక సూక్తులు ఉన్నాయి. ఈయన అంగీరస వంశానికి చెందిన రాహుగణుడి కొడుకు. దేవీ భాగవత పురాణం ప్రకారమ్, గోదావరి నది గౌతముడి పేరు మీదుగా వచ్చింది. ఈయనకు వామదేవుడు, నోధసుడు అని ఇరువురు పుత్రులు కలరు. వీరు కూడా మంత్ర ధృష్టలే.
ఈయన భార్య పేరు అహల్య ఈమె బ్రహ్మ యొక్క మానసపుత్రిక. పురాణాల ప్రకారం, బ్రహ్మ ఎవరైతే భూమిని మొత్తం ముందుగా చుట్టి వస్తారో వారికే అహల్య దక్కుతుందని ప్రకటిస్తాడు. అప్పుడు గౌతముడు కామధేనువు చుట్టూ ప్రదక్షిణ చేయడం ద్వారా ఆమెను గెలుచుకుంటాడు. మిథిలా నగరానికి రాజుయైన జనకుడి కొలువులో ప్రధాన ఆచార్యుడైన శతానంద మహర్షి ఈయన పుత్రుడు. గౌతముడు ఆచరించిన 60 సంవత్సరాల తపస్సు మహాభారతంలోని శాంతి పర్వములో ప్రస్తావించబడింది. నారదపురాణంలో ప్రస్తావించబడినట్లు ఒకసారి ఏకథాటిగా 12 ఏళ్ళు కరువు ఏర్పడగా గౌతముడు ఋషులందరినీ పోషించి వారిని రక్షించాడు. హిందూ సాంప్రదాయంలో అత్యంత ప్రాధాన్యత కలిగిన సప్తర్షులలో ఒకడు. గౌతమ గోత్రానికి మూలపురుషుడు. భరధ్వాజుడు, ఈయన అంగీరస మూలానికి చెందిన వారే.
రామాయణం ప్రకారం ఒకసారి గౌతముడు సూర్యోదయాన్నే గంగానదిలో స్నానమాచరించడానికి వెళ్ళగా దేవతల రాజైన దేవేంద్రుడు గౌతముడి భార్యయైన అహల్యను మోహించి మారు వేషంలో వెళ్ళి ఆమెను అనుభవించాడు. జరిగింది దివ్యదృష్టితో తెలుసుకున్న గౌతముడు ఆ ఇద్దరికీ శాపమిచ్చాడు. ఈ శాపం ప్రకారం అహల్య రాయిగా మారిపోయింది. ఇంద్రుడి శరీరం వేయి యోనిలతో నిండిపోయింది. తరువాత వారిద్దరిమీదా జాలిపడిన గౌతముడు కొంచెం ఊరట కలిగించేందుకు ఆ శాపాలనే వరాలుగా మార్చాడు. ఇంద్రుడి శరీరంపై ఉన్న యోనులు కళ్ళు లాగా కనబడేటట్లుగా, రాయిగా మారిన అహల్య శ్రీరాముని పాదస్పర్శతో పూర్వ రూపం సంతరించుకుని తనను కలుసుకునేటట్లుగా అనుగ్రహించాడు.
గౌతముడు రచించిన ధర్మసూత్రాలు ఆయన పేరు మీదుగా గౌతమ ధర్మ సూత్రాలుగా ప్రఖ్యాతిచెందాయి.. ఇవే మొట్టమొదటి ధర్మ సూత్రాలు అంటారు. మనువు రాసిన ధర్మ శాస్త్రాన్నే మొదటి మానవ జాతి ధర్మ శాస్త్రం అనికూడా అంటున్నారు. గౌతముడు రాసిన ధర్మసూత్ర గ్రంథంలో ఇందులో 28 అధ్యాయాలు, 1000 సూత్రాలూ ఉన్నాయి. నాలుగు ఆశ్రమాలూ, నలభై సంస్కారాలూ, చాతుర్వర్ణాలు, రాజధర్మాలు, శిక్షాస్మృతులు, స్త్రీ పాటించాల్సిన ధర్మాలు, ఆహార నియమాలు, ప్రాయశ్చిత్తానికి నియమాలు మొదలైన హింధూ ధర్మ శాస్త్రంలోని అన్ని దృక్కోణాలు ఇందులో ఉన్నాయి. ఈ విధంగా గౌతమ ధర్మ శాస్త్రమనేది అత్యంత పురాతనమైన న్యాయశాస్త్ర గ్రంథంగా చెప్పవచ్చు.
=గౌతముడు అహల్య లకు పెద్ద కమారుడు శతానందుడు= మూలాలు==
శంతనుడు
శంతనుడు మహాభారతంలో హస్తినాపురాన్ని పరిపాలించిన సూర్యవంశానికి చెందిన రాజు. భరతుడి వంశక్రమానికి చెందినవాడు. పాండవులకు మరియు కౌరవులకు పూర్వీకుడు. హస్తినాపురానికి రాజైన ప్రతీపునికి వృద్ధాప్యంలో జన్మించిన కనిష్ఠ పుత్రుడు.
ఒకరోజు శంతనుడు గంగా నదీ పరిసర ప్రాంతాల్లో విహరించుచుండగా ఒక అందమైన కన్యను చూశాడు. ఆమెను వివాహ మాడదలచి ఆమెను అనుమతి కోరాడు. అప్పుడు ఆమె తను ఏమి చెప్పినా ఎదురు చెప్పకుండా ఉండేటట్లయితే వివాహం చేసుకోవడానికి అభ్యంతరం లేదని షరతు పెట్టింది. అందుకు ఒప్పుకున్న శంతనుడు ఆమెను వివాహం చేసుకున్నాడు. కొంతకాలానికి ఆమె ఒక పుత్రునికి జన్మనిచ్చింది. ఆమె ఆ శిశువును గంగా గర్భంలో వదలి వేసింది. కానీ ఆమె పెట్టిన షరతును అనుసరించి ఏమీ అడగలేదు. కొంత కాలానికి మరో పుత్రుడు జన్మించాడు. ఆమె ఆ శిశువును కూడా అలాగే గంగార్పణం కావించింది. ఇలా ఏడుగురు పుత్రులను గంగలో వదిలి పెట్టింది. ఎనిమదవ శిశువును కూడా ఆమె అలాగే ముంచివేయడానికి ప్రయత్నించగా కుతూహలం ఆపుకోలేని శంతనుడు ఆమెను ఎందుకలా చేస్తున్నావని ప్రశ్నించాడు. దాంతో ఆమె షరతుకు భంగం కలిగి ఎనిమదవ శిశువును అలాగే బ్రతకనిచ్చింది. ఆ ఎనిమదవ శిశువే దేవవ్రతుడైనాడు. తర్వాత భీష్ముడిగా పేరుగాంచాడు.
దుప్పి ఎలుక
దుప్పి ఎలుక (ఆంగ్లం "Indian Gerbil" లేదా లాటిన్ "Tatera indica") మ్యురిడే కుటుంబానికి చెందిన ఎలుక.
ఇవి ఆఫ్ఘనిస్థాన్, చైనా, ఇరాన్, ఇరాక్, కువైట్, నేపాల్, పాకిస్థాన్, శ్రీలంక, మరియు సిరియా దేశాలలో విస్తరించాయి. ఇవి టటేరా (Tatera) ప్రజాతికి చెందిన ఏకైక జాతికి చెందిన జీవులు.
సాహసం
సాహసం లేదా సాహస కృత్యాలు (Adventure) కొన్ని రకాల ప్రమాదకరమైన చర్యలు. సామాన్యంగా ఎంతో కొంత ప్రమాదం ఉన్న అడవులలో ప్రయాణం, కొండలెక్కడం, ఆకాశం నుండి దూకడం వంటి భౌతిక చర్యలను మాత్రమే వీటిని ఉదహరిస్తారు. వీనిలో కొన్ని ప్రమాదమైన క్రీడలు, వ్యాపారాలు మొదలైనవి కూడా ఉన్నవి. సాహస కృత్యాలు చేసే వ్యక్తుల్ని సాహసికులు అంటారు.
సాహసం ప్రదర్శించి ప్రాణాపాయ పరిస్థితుల నుండి రక్షించిన పిల్లలకు ప్రతి సంవత్సరం భారత ప్రభుత్వం అవార్డులు అందజేస్తుంది.
సాహసం (అయోమయ నివృత్తి)
సాహసం (Adventure) కొన్ని ప్రమాదమైన చర్యలు.
బుజ్జాయి
బుజ్జాయి (Bujjayi) ఒక తెలుగులో ప్రచురించబడుతున్న పిల్లల మాసపత్రిక. ఈ పత్రిక ఎడిటర్ మరియు పబ్లిషర్ జి.ఏ.రావు. దీనికి 2009 సంవత్సరంలో 34వ సంపుటి నడుస్తుంది.
ప్రతి పత్రికలో పిల్లల కోసం నీతి కథలు, విజ్ఞానాన్ని పెంపొందించే ఎన్నో విషయాలు, అంశాలు ఉంటాయి.
సన్ బర్డ్
సన్ బర్డ్ (ఆంగ్లం Sunbird) ఒక రకమైన చిన్న పక్షి. ఈ సిక్కిం రాష్ట్రీయ పక్షిని అక్కడ "చిలిం" అని అంటారు.
ఎముక విరుపు
ప్రమాదాలు జరిగినప్పుడు లేదా ఎత్తైన ప్రదేశం నుండి క్రింద పడినప్పుడు ఎముకలు విరిగిపోతుంటాయి. ఎక్కువగా చేతులు, కాళ్ళ ఎముకలు ఇలా విరుగుతుంటాయి. ఇలా ఏ కారణం చేతనైనా ఎముకలు విరగడాన్ని ఎముక విరుపు (Bone Fracture) అంటారు. అయితే కొన్నిసార్లు ఏ కారణం లేకుండానే ఎముకలు బలహీనంగా ఉన్నందువలన కూడా విరగవచ్చును. ఆస్టియోపోరోసిస్ (Osteoporosis) మరియు కాన్సర్ (Cancer) దీనికి ఉదాహరణలు.
ఎముక విరుపును కొన్ని X-రే లేదా ఎక్స్ రే (X-ray) చిత్రపటాలను చూసి నిర్ధారిస్తారు. దీని గురించి విరిగిన శరీర భాగాన్ని నిర్ధిష్టమైన విధంగా ఉంచి రెండు కంటే ఎక్కువ కోణాల నుండి చిత్రపటాల్ని తీయవలసి వుంటుంది.
గాయం
గాయం (Injury) అనగా దెబ్బలు తగలడం.గాయమైనచోట ఇన్ఫ్లమేషన్ కి గురియై 1. వాపు, 2. ఎరుపెక్కడం, 3. ఉష్ణోగ్రత పెరగడం, 4. నొప్పిగా ఉండడం, 5. ఆ భాగము పనిచేయకపోవడం అనేవి జరుగుతాయి .ఒక్కొక్కసారి గాయము వలన ప్రాణాపాయము కలుగవచ్చును. మనిషికి గాయాలు మనుషులు, జంతువులు, పక్షులు, ప్రమాదాలు, వలన కలుగును. ఉపశయము చేయుట ప్రధమ చికిత్సలో చూడండి.
జె.బి.ఐ.ఇ.టి. ఇంజినీరింగ్ ప్రైవేటు కళాశాల
జె.బి.ఐ.ఇ.టి. ఇంజినీరింగ్ ప్రైవేటు కళాశాల రంగారెడ్డి జిల్లా, మొయినాబాద్‌ మండలానికి చెందిన యెంకేపల్లి గ్రామపరిధిలోనున్నది.దీనిని
నిర్వహించువారు, జోగిన్‌పల్లి బి.ఆర్.ఎడ్యుకేషనల్ సొసైటీ (Joginpally B.R.Educational Society).ఇది మరియు భాస్కర్ మెడికల్
కళాశాల ఒకే క్యాంపస్ లో నున్నవి.ఈ కళాశాల మెహెదీపట్నంకు 22 కి.మీ. దూరంలో ఉన్నది.
భాస్కర్ ప్రైవేటు మెడికల్ కళాశాల
భాస్కర్ ప్రైవేటు మెడికల్ కళాశాల రంగారెడ్డి జిల్లా, మొయినాబాద్‌ మండలానికి చెందిన యెంకేపల్లి గ్రామపరిధిలోనున్నది.దీనిని నిర్వహించువారు, జోగిన్‌పల్లి బి.ఆర్.ఎడ్యుకేషనల్ సొసైటీ (Joginpally B.R.Educational Society).ఇది మరియు జె.బి.ఐ.ఇ.టి. ఇంజినీరింగ్ ప్రైవేటు కళాశాల ఒకే క్యాంపస్ లో నున్నవి.ఈ కళాశాల మెహెదీపట్నంకు 22 కి.మీ. దూరంలో ఉన్నది.
పుట్ట
పుట్ట లేదా వల్మీకం మట్టి, ఇసుక, బంకమన్ను మరియు చెత్తను కలిపి కూలీ చీమలు, చెదపురుగులు తమ గృహం ను నిర్మించుకొంటాయి. చీమలు నిర్మించినవాటిని చీమల పుట్ట (Anthill) అంటారు. అప్పుడప్పుడు పాములు వీటిలో నివాసాన్ని ఏర్పరచుకొంటాయి. అప్పుడు వీటిని "పాముపుట్ట" అంటారు. కీటకాలు గుంపు లేదా సమూహంగా ఉన్నా కూడా పుట్ట అని అంటారు.
ఈ పుట్టలకు నాగుల చవితి రోజు హిందువులు నాగపూజ చేస్తారు. పూజ చేసిన తర్వాత అక్కడి మట్టిని 'పుట్ట బంగారం' గా భావించి నుదుట గాని మెడకు గాని బొట్టుగా పెట్టుకుంటారు.పాములు కీటకాలు, ఎలుకలు, ఉభయచరాలు వంటి జీవులను ఆహారంగా తింటాయి.గుడ్లు తినవు, పాలు త్రాగవు అని అంటారు.
తెలుగు భాషలో పుట్ట పదానికి వివిధ ప్రయోగాలున్నాయి. పుట్ట నామవాచకంగా An ant hill, వల్మీకము అని అర్ధం. పుట్టలో పాములు నివసిస్తే దానిని పాముపుట్ట అంటారు. నాగులచవితికి పుట్టలో పాలుపోస్తారు.
పుట్ట పదాన్ని సంఖ్యాపరంగా గుంపు, మూక అనే అర్ధంతో కూడా ఉపయోగిస్తారు. A pack, number, collection, lot heap, crowd. ఉదా: ఆ యిల్లు చీమలపుట్టగా నున్నది, ఆ పుస్తకము అబద్ధాలపుట్టగానున్నది, వాని ఒళ్లు వట్టినరములపుట్ట. పుట్టకాపు or పుట్టకూడుదిండి అనగా That which feeds on ant hills, i.e., a bear, ఎలుగుగొడ్డు లేదా ఎలుగుబంటి. పుట్టకాలు అనగా బూరకాలు, ఏనుగుకాలు. పుట్టకాలివాడు అనగా one who is afflicted with elephantiasis in the leg. పుట్టకుడు అనగా The heart of an ant hill, the red earth that contains the eggs. కుక్కగొడుగు, పుట్టకొక్కు, పుట్టగొడుగు or పుట్టచేర్పు అనగా A mushroom, toadstool, fungus. పుట్టకోట అనగా A bulwark, a buttress. కోటకు కోటబైట వేసిన మట్టితిన్నె. పుట్టకోవలు అనగా the pointed tops of ant hills, పుట్టమీది శిఖరములు. పుట్టగోచి అనగా A large modesty piece. పెద్ద గోచి, కాపీనము. పుట్టచిలుక అనగా The Sirkeer Cuckoo. Taccocua leschnenaultii, పుట్టచూలు or పుట్టపుట్టువు He who was 'born of an ant hill.' లేదా వాల్మీకి. పుట్టతమ్మచెట్టు అనగా A large creeping plant, the fruit of which is used medicinally. పుట్ట తేనె అనగా Honey found in an ant-hill. పుట్టతేలు The large black scorpion, so called because found in rubbish. మరిడ్రగబ్బ. పుట్టముంగి అనగా A mongoose on an ant hill, used as a type of composure. adj. Demure. అది తిట్టుచుండగా పుట్టముంగివలె మారకయుండినాడు she reviled him but he stood stock still. పుట్టలమ్మ ఒక గ్రామ దేవత.
విరోధి
క్రీ.శ. 1949-1950 మరియు 2009-2010లో వచ్చిన తెలుగు సంవత్సరానికి విరోధి అని పేరు.
2009-2010
అనుమతి
అనుమతి (Permission or Consent) అనగా ఏదైనా విషయంలో సమ్మతిని తెలియజేయడం. మనం కొన్ని పనులు చేయడానికి ఇతరుల నుండి అనుమతి తీసుకోవలసి ఉంటుంది.
కొన్ని సైనిక స్థావరాలలోనికి వెళ్ళడం రక్షణ (Safety) కారణాల మూలంగా అనుమతించరు.
న్యాయశాస్త్రం ప్రకారం మానభంగం (Rape) వంటి కొన్ని నేరాలలో అనుమతికి చాలా ప్రాముఖ్యం ఉంటుంది.
కొన్ని సందర్భాలలో అనుమతి మాటమాత్రంగా ఉంటే మరికొన్ని సార్లు వ్రాతపూర్వకంగా ఉంటుంది. ఉదాహరణకు సంతకం (Signature) చేయడం వ్రాతపూర్వకంగా అనుమతిని ఇవ్వడం. బ్యాంకు, రిజిస్ట్రేషన్, కొనుగోలు, అమ్మకాలు మొదలైన వ్యాపార సంబంధాలలో ఇది చాలా ముఖ్యమైనది.
సి.పి.బ్రౌన్ నిఘంటువు ప్రకారం అనుమతి n. అనగా Agreement, consent, permission, leave. The fourteenth day of the moon's age, on which she rises one digit less than full. సమ్మతి, అనుజ్ఞ. న్యూనేందుకళాపూర్ణిమ, చతుర్ధశీ యుక్త పూర్ణిమ తండ్రి అనుమతిని కొమారుడు రంగయ్య వ్రాలు signed by Rangayya with the consent of his father అనుమతించు v. n. To consent.
విబ్రియో
విబ్రియో (లాటిన్ Vibrio) ఒక రకమైన బాక్టీరియా (Bacteria) ప్రజాతి (Genus). ఇవి కామా (, ) ఆకృతిలోని గ్రామ్ నెగిటివ్ బాక్టీరియా. విబ్రియో సూక్ష్మజీవులు ఉప్పునీటిలో నివసిస్తాయి, ఆక్సిడేజ్ (Oxidase) ను కలిగియుండి సిద్ధబీజాలు (Spores) ను ఏర్పరచవు. వీటిలో అన్ని జీవులు కశాభాలు (Flagellum) తో చలిస్తాయి. విబ్రియో జీవులలో అతి ముఖ్యమైనది విబ్రియో కలరే (Vibrio cholerae), ఇవి కలరా (Cholera) అనే ప్రమాదకరమైన అతిసార వ్యాధిని కలగజేస్తాయి.
కశాభము
కశాభాలు ("Flagellum"; plural: "flagella") ఒక విధమైన జీవుల చలనాంగాలు. ఇవి తోక మాదిరిగా ఉండి కణదేహం నుండి బయటకు పొడుచుకొని వస్తాయి. ఇవి ప్రోకారియోటిక్ మరియు యూకారియోటిక్ జీవులలో కనిపిస్తాయి. "ఫ్లెజెల్లమ్" అంటే లాటిన్ లో కొరడా అని అర్ధం.
యూకారియోటిక్ కణాలలో వీర్య (Sperm) కణాలకున్న కశాభాల సహాయంతో స్త్రీ జననేంద్రియ వ్యవస్థలో చలించి అండాన్ని చేరుతుంది. కశాభాలు కలిగిన బాక్టీరియా హెలికోబాక్టర్ పైలోరి (Helicobacter pylori) జీర్ణాశయంలో అల్సర్ కలుగజేస్తుంది. అయితే ఈ రెండింటికి మాంసకృత్తులు, నిర్మాణం మరియు చలించే విధానాలలో భేదాలున్నాయి. యూకారియోటిక్ కశాభాలు నిర్మాణంలో శైలికలు (cilia) ఒకే మాదిరిగా ఉంటాయి.
శైలిక
శైలికలు (Cilium; pleural: Cilia) కొన్ని సూక్ష్మజీవుల చలనాంగాలు. ఇవి కొన్నిజీవకణాలలో బయటకు పొడుచుకొని వచ్చే సుక్ష్మ నిర్మాణము. ప్రోటోజోవా వర్గంలోని సీలియేటా (Ciliata) విభాగానికి చెందిన జీవులు ఈ రకమైన చలనాన్ని ప్రదర్శిస్తాయి.
శైలికలలో రెండు రకాలు: కదిలే శైలికలు ("motile" cilia) : ఇవి ఒకే దిక్కుగా కదుల్తాయి. కదలని లేదా ప్రాథమిక శైలికలు ("non-motile" or "primary" cilia) కదలిక లేనివి. ప్రాథమిక శైలికలు జీవకణానికి ఏంటిన్నాలాగా పనిచేసి బయటనుండి సంకేతాలను గ్రహిస్తాయి."
శైలికల అమరిక మరియు వాటి చలనం కూడా క్రమబద్దంగా ఉంటుంది. శైలికల కదలిక ఆయత అక్షానికి లంబకోణం ( Right Angle) లో ఉంటుంది. ఇది నిర్ణీతకాల వ్యవధులలో మారుతూ ఉంటుంది. ఈ చలనాన్ని ప్రకంపనం (Vibration), డోలక చలనం (Oscillatory movement), తెడ్డువేత కదలిక (Rowing movement) అని అంటారు. ఈ చలనాన్ని రెండు దశలుగా విభజించవచ్చును. మొదటిది క్రియాదశ. ఈ దశలో శైలిక పటిష్ఠంగా ఉండి హెచ్చు శక్తితో పరిసర ద్రవం మీద ఆఘాతం లేదా దెబ్బను వేస్తుంది. ఫలితంగా ద్రవం కదలి, జీవి వ్యతిరేక దిశలో ప్రయాణిస్తుంది. రెండవ యధాస్థితి దశలో (Recovery stroka) లో శైలిక ఆధారభఅగం వెనుకకు వంగటం ప్రారంభిస్తుమ్ది. ఈ వంపుదేరటం క్రమమ్గా శైలిక అంత్యానికి విస్తరించి శైలిక తిరిగి దృఢంగా అవుతుంది. మళ్ళీ క్రియాదశ మొదలవుతుంది. ఈ విధంగా శైలికలు ఒకే సమయంలో ఒకే దిశలో చలించడాన్ని ఏకకాలిక లయ అంటారు.
బిట్స్, పిలానీ
బిట్స్ పిలాని భారతదేశంలో అత్యంత పేరుగాంచిన ఉన్నత విద్యాలయాలలో ఒకటి. బిట్స్ పిలాని విశ్వవిద్యాలయానికి నాలుగు ప్రాంగణాలు ఉన్నాయి. అవి పిలాని, హైదరాబాద్, గోవా మరియు దుబాయిలలో ఉన్నాయి.
ఈ విద్యాసంస్థను జి.డి. బిర్లా ప్రారంభించారు. రెండో ప్రపంచయుద్ధంలో దీనిని భారత ప్రభుత్వం ఉపయోగించింది.
ఇథియోపియా
ఇథియోపియా (ఆంగ్లం :Ethiopia) (: ኢትዮጵያ "ఇట్యోప్పాయా") , అధికారిక నామం "ఫెడరల్ ప్రజాతంత్ర గణతంత్ర ఇథియోపియా" (Federal Democratic Republic of Ethiopia), ఒక భూపరివేష్టిత దేశం, ఆఫ్రికా ఖండంలో యున్నది. దీని ఉత్తరాన ఎరిత్రియా, పశ్చిమాన సూడాన్, దక్షిణాన కెన్యా, తూర్పున సోమాలియా మరియు ఈశాన్యాన జిబౌటి దేశాలు గలవు. దీని విస్తీర్ణం 1,100,000 చ.కి.మీ. మరియు జనాభా 78,000,000. దీని రాజధాని అద్దిస్ అబాబా.
ఇథియోపియా, ప్రపంచంలోని పురాతన దేశాలలో ఒకటి, మరియు ఆఫ్రికా ఖండంలోని రెండవ అతిపెద్ద జనాభా గల దేశం.
ఆధునిక మానవుల యొక్క పురాతన రుజువులు కొన్ని ఇథియోపియాలో కనుగొనబడ్డాయి. ఆధునిక మానవులు, మధ్యప్రాచ్య ప్రాంతం మరియు ఇతర దేశాలకు ఈ ప్రాంతము నుండే బయలుదేరినట్టు పరిగణించబడుతుంది. భాషావేత్తలు ప్రకారం, మొదటి ఆఫ్రోఏషియాటిక్ మాట్లాడే జనాభా నియోలిథిక్ శకంలో హార్న్ ప్రాంతంలో స్థిరపడ్డారు. 2వ సహస్రాబ్ది BC కాలం నాటి మూలాలను పరిశీలించడం ద్వారా ఇథియోపియాకే చరిత్రలో ఎక్కువ భాగం రాచరికం ఉన్నట్లుగా తెలుస్తుంది.
ఘనా
ఘనా (ఆంగ్లం :The Republic of Ghana) అధికారిక నామం రిపబ్లిక్ ఆఫ్ ఘనా, తూర్పు ఆఫ్రికాలోని ఒక దేశం. దీని పశ్చిమాన ఐవరీకోస్ట్, ఉత్తరాన బుర్కినాఫాసో, తూర్పున టోగో మరియు దక్షిణాన "గినియా అఖాతం" గలదు. ఘనా అనగా "యోద్ధ రాజు", " 1957 లో యునైటెడ్ కింగ్ డం నుండి స్వాతంత్ర్యం పొందినది.
నైజీరియా
నైజీరియా (ఆంగ్లం : Nigeria) అధికారిక నామం, ఫెడరల్ రిపబ్లిక్ ఆఫ్ నైజీరియా, ఆఫ్రికా ఖండంలోని ఒక దేశం. ఇది పశ్చిమ ఆఫ్రికాలో యున్నది. దీని పశ్చిమాన బెనిన్, తూర్పున చాద్ మరియు కామెరూన్, ఉత్తరాన నైగర్ ఉన్నాయి. దీని రాజధాని అబూజా.
సర్వధారి
క్రీ.శ. 1948-1949 మరియు 2008-2009 లో వచ్చిన తెలుగు సంవత్సరానికి సర్వధారి అని పేరు. 2008-2009
విభవ
క్రీ.శ. 1808 - 1809, 1868 - 1869, 1928-1929 మరియు 1988-1989 లో వచ్చిన తెలుగు సంవత్సరానికి విభవ అని పేరు. 2007-2008
ఎన్. గోపి
ఆచార్య ఎన్.గోపి (జూన్ 25, 1950) తెలుగు పండితుడు, కవి, కేంద్ర సాహిత్య అకాడమీ అవార్డు గ్రహీత. ఈయన ఉస్మానియా విశ్వవిద్యాలయంలో తెలుగు విభాగానికి అధ్యక్షుడిగాను, పొట్టి శ్రీరాములు తెలుగు విశ్వవిద్యాలయం ఉపసంచాలకునిగాను పనిచేశాడు. నాలుగు ఫంక్తులు మొత్తం 20 నుండి 25 అక్షరాలతో సాగే "నానీలు" అనే సూక్ష్మ కవితా పద్ధతిని తెలుగు సాహిత్యంలో ప్రవేశపెట్టాడు.
గోపి జూన్ 25, 1950లో యాదాద్రి - భువనగిరి జిల్లా భువనగిరిలో జన్మించాడు. ఈయన పూర్తిపేరు ఎన్.గోపాల్. అధ్యాపక వృత్తిలో చాలా ఏళ్లు పనిచేశాడు. ఇతని భార్య ఎన్.అరుణ కుడా పేరు పొందిన కవయిత్రి. పదవీ విరమణ చేసేటప్పడికి ఉస్మానియా విశ్వవిద్యాలయంలో ఆర్ట్స్ మరియు హ్యుమానిటీస్ యొక్క డీన్ గా పనిచేశాడు. గోపీ దాదాపు ముప్ఫై పుస్తకాలు దాకా ప్రచురించాడు. అందులో 11 కవితా సంకలనాలు కూడా ఉన్నాయి.ఇవేకాక నాలుగు యాత్రాగ్రంథాలు (ట్రావెలాగ్లు) మరియు అనేక అనువాదాలు
పెన్సిలిన్
పెన్సిలిన్ లేదా పెనిసిలిన్ (ఆంగ్లం Penicillin) ఒక రకమైన మందు. ఇవి పెన్సిలియమ్ "(Penicillium)" అనే శిలీంద్రము నుండి తయారుచేయబడిన సూక్ష్మజీవి నాశకాలు (Antibiotic). వీటిని బాక్టీరియాకు సంబంధించిన ఇన్ఫెక్షన్స్ లో విరివిగా ఉపయోగిస్తారు.
ప్రకృతిలో తయారైన కొన్ని పదార్ధాల సమ్మేళనాలను కూడా "పెనిసిలిన్" అని వ్యవహరిస్తారు.
పెన్సిలిన్ కు "పెనమ్" (Penam) అనేది మూల నిర్మాణం. దీని ఫార్ములా R-CHNOS, ఇందులో R నిర్మాణాన్ని బట్టి మారుతుంది.
దప్పిక
దాహం, దప్పిక లేదా పిపాస (Thirst) అనగా నీరు లేదా ఇతర ద్రవాలు తాగాలని కోరిక కలగడం. ఇది శరీరంలోని ద్రవాల సమతూల్యం (Fluid balance) సాధించడానికి ముఖ్యమైన ప్రతిచర్య. మన శరీరంలో ద్రవాలు తగ్గినా లేదా లవణాలు (Salts) పెరిగినా మెదడు సంకేతాలు పంపి మనకు దాహం వేస్తుంది.
నీరు త్రాగకుండా ఉంటే చాలా రకాల శారీరక ఇబ్బందులు కలుగుతాయి. వానిలో ఫిట్స్ రావడం, మూత్ర పిండాల సమస్యలు మొదలవుతాయి. 
దాహం అధికంగా ఉండడాన్ని పోలీడిప్సియా (Polydipsia) అంటారు. ఇది గనక అతిమూత్రం (Polyuria) తో కలిసి వస్తే మధుమేహం (Diabetes) ఉన్నదని భావించాలి.
ట్రకోమా
ట్రకోమా (ప్రాచీన గ్రీకు: "rough eye") (Trachoma) ఒక విధమైన కంటి వ్యాధి. ఇది ప్రపంచవ్యాప్తంగా కనిపించే అంధత్వానికి దారితీసే అంటు వ్యాధి. విశ్వవ్యాప్తంగా సుమారు 84 మిలియన్ మంది ఈ వ్యాధితో బాధపడుతున్నట్లు అంచనా.
పిడి
పిడి (Handle) కొన్ని వస్తువులను చేతితో పట్టుకోవడానికి ఉపయోగించే భాగము. వీని పరిమాణము, ఆకారము ఇవి చేసే పనిని బట్టి మారుతుంటాయి. గంట పై భాగంలో పొడుగ్గా నిలువుగా ఉండే లోహపు భాగం చేతితో పట్టుకుంటారు.
కత్తిని పట్టుకోవడానికి అనువుగా వేళ్ళు జారిపోకుండా తయాచేస్తారు.
పిడుల తయారీలో మూడు సాధారణ విషయాలు ఏమనగా ...
ప్రత్యేక అవసరాల కోసం ప్రత్యేక పిడులు అవసరం కావచ్చు. అవి ఏవనగా ...
One major category of handles are "pull" handles, where one or more hands grip the handle or handles, and exert force to shorten the distance between the hands and their corresponding shoulders. The three criteria stated above are universal for pull handles.
Many pull handles are for lifting, mostly on objects to be carried.
Horizontal pull handles are widespread, including drawer pulls, handles on latchless doors and the outside of car doors. The inside controls for opening car doors from inside are usually pull handles, although their function of permitting the door to be "pushed" open is accomplished by an internal unlatching linkage.
Two kinds of pull handles may involve motion in addition to the hand-focused motions described:
Another category of hand-operated device requires grasping (but not pulling) and rotating the hand and either the lower arm or the whole arm, about their axis. When the grip required is a fist grip, as with a door handle that has an arm rather than a knob to twist, the term "handle" unambiguously applies. Another clear case is a rarer device seen on mechanically complicated doors like those of airliners, where (instead of the whole hand moving down as it also rotates, on the door handles just described) the axis of rotation is between the thumb and the outermost fingers, so the thumb moves up if the outer fingers move down.
The handles of bicycle grips, club-style weapons, shovels and spades, axes, hammers, mallets and hatchets, baseball bats, rackets, golf clubs, and croquet mallets involve a greater range of ergonomic issues.
సొమాలియా
సోమాలియా (ఆంగ్లం: Somalia) (సోమాలియా భాష : సూమాలియా) ; (అరబ్బీ الصومال ; అస్-సూమాల్), ఆధికారిక నామం "రిపబ్లిక్ ఆఫ్ సోమాలియా" (అల్ జమ్‌హూరియా అస్-సూమాల్ - جمهورية الصومال ). ఇది ఆఫ్రికా ఖండంలో ఈశాన్య దిశలో గలదు. దీనికి ఈశాన్యాన జిబౌటి, నైరుతి దిశన కెన్యా, ఉత్తరాన "అదెన్ అఖాతము" మరియు యెమన్, తూర్పున హిందూ మహాసముద్రం, మరియు పశ్చిమాన ఇథియోపియాలు గలవు.
ఈ దేశపు ఇటాలియన్ సోమాలీలాండ్ ఇటలీ నుండి జూలై 1 1960 లోను, అదే సంవత్సరం, బ్రిటిష్ సొమాలీలాండ్ తో కలుపబడి, జూన్ 26 1960 న స్వాతంత్ర్యం పొందినది.
పాత రాతియుగపు కాలం నుంచే ఇక్కడ మానవ జాతి నివసిస్తున్నట్లు ఆధారాలున్నాయి. ఉత్తర సోమాలియాలో క్రీ.పూ 9000 సంవత్సరానికి చెందినవిగా భావిస్తున్న కొన్ని రాతి చిత్రాలను కనుగొనడం జరిగింది. కానీ పురాతత్వ శాస్త్రజ్ఞులు మాత్రం ఆ లిపిని సరిగా అర్థం చేసుకోలేకున్నారు.
సూడాన్
సూడాన్ (ఆంగ్లం: Sudan) అధికారిక నామం, రిపబ్లిక్ ఆఫ్ సూడాన్ ( అరబ్బీ భాష : جمهوريةالسودان ). ఈశాన్య ఆఫ్రికా దేశం. ఈ దేశం ఆఫ్రికా ఖండంలోనే అతిపెద్ద దేశం. మరియు అరబ్ ప్రపంచంలోనే అతిపెద్ద దేశం. దీని ఉత్తరాన ఈజిప్టు, ఈశాన్యాన ఎర్ర సముద్రం, తూర్పున ఎరిట్రియా మరియు ఇథియోపియా, ఆగ్నేయాన కెన్యా మరియు ఉగాండా, నైఋతిన కాంగో మరియు సెంట్రల్ ఆఫ్రికన్ రిపబ్లిక్, పశ్చిమాన చాద్ మరియు వాయువ్యాన లిబియా లు, దక్షిణాన దక్షిణ సూడాన్ గలవు.
రాహుల్ గాంధీ
రాహుల్ గాంధీ (జననం 19 జూన్ 1970) భారత జాతీయ కాంగ్రెస్ పార్టీకి అధ్యక్షుడు, భారత యువజన కాంగ్రెస్, భారత జాతీయ విద్యార్థి యూనియన్ లకు చైర్ పర్సన్ గా వ్యవహరిస్తున్నారు. అఖిలభారత కాంగ్రెస్ కమిటీకి ప్రధాన కార్యదర్శిగా కూడా పనిచేశారు ఆయన. అమేథీ నియోజకవర్గం నుంచి ఎంపిగా ఎన్నికయ్యారు. కాంగ్రెస్ వర్కింగ్ కమిటీలో రెండవ అతిఎక్కువ ర్యాంకు సాధించిన సభ్యుడు రాహుల్.
రాహుల్ నెహ్రూ-గాంధీ కుటుంబానికి చెందినవారు. భద్రతా కారణాల వల్ల చిన్నప్పుడు ఆయన ఎక్కువగా పాఠశాలలు మారల్సి వచ్చేది. ఆయన విదేశాల్లో మారుపేరుతో చదువుకునేవారు. కేవలం కొందరు భద్రతా అధికారులకు, విశ్వవిద్యాలయ అధికారులకు మాత్రమే ఆయన అసలు గుర్తింపు తెలిసేది. కేంబ్రిడ్జ్ లోని రాలిన్స్ విశ్వవిద్యాలయంలో అంతర్జాతీయ సంబంధాలు, అభివృద్ధి కోర్సులో డిగ్రీ చేశారు రాహుల్. ఆ తరువాత లండన్ లోని మానిటర్ గ్రూప్ అనే  మేనేజ్ మెంట్  కన్సల్టింగ్ సంస్థలో పనిచేశారు. ఆయన తండ్రి రాజీవ్ గాంధీ చనిపోయిన తరువాత కొన్నేళ్ళకు, ఆయన పోటీ  చేసే ఉత్తరప్రదేశ్ లోని అమేథీ  నియోజకవర్గంలో  నిలబడి ఎంపిగా గెలిచారు. 2007లో రాహుల్  కాంగ్రెస్ పార్టీ ప్రధాన కార్యదర్శిగా ఎన్నికయ్యారు. 2013లో  పార్టీ ఉపాధ్యక్షునిగా కూడా ఎన్నికయ్యారు.
2014 భారత సాధారణ ఎన్నికల్లో కాంగ్రెస్ పార్టీ ప్రచారానికి సారథ్యం వహించారు రాహుల్. ఈ ఎన్నికల్లో కేవలం 44 సీట్లు గెలిచి పార్టీ చరిత్రలో అతి దారుణమైన వైఫల్యాన్ని చవి చూసింది. నిజానికి 2009 ఎన్నికల్లో కాంగ్రెస్ పార్టీ 206 సీట్లను గెలుచుకుంది.
19 జూన్ 1970న రాహుల్ ఢిల్లిలో జన్మించారు. ఆయన భారత మాజీ ప్రధాని రాజీవ్ గాంధీ, కాంగ్రెస్ ప్రస్తుత అధ్యక్షురాలు సోనియా గాంధీ ల మొదటి సంతానం. ఆయన మాజీ ప్రధాని ఇందిరా గాంధీ  మనవడు.  భారత మొట్టమొదటి ప్రధాని  జవహర్  లాల్  నెహ్రూ కు మునిమనవడు. ఆయన చెల్లెలు ప్రియాంక వాద్రా, బావ  రాబర్ట్ వాద్రా.
రాహుల్ మొదట ఢిల్లీ లోని సెయింట్ కొలంబా పాఠశాలలో చేరారు. 1981 నుండి 1983 వరకు ఉత్తరాఖండ్ లోని డెహ్రాడూన్ లో ది డూన్ పాఠశాలలో చదువుకున్నారు. ఆ తరువాత కొద్ది రోజులకే ఆయన నానమ్మ, అప్పటి ప్రధాని ఇందిరాగాంధీ ని దుండగులు  చంపడంతో, తండ్రి రాజీవ్ 31 అక్టోబరు 1984న ప్రధానమంత్రి అయ్యారు. సిక్కు ఉగ్రవాదుల నుంచి వీరి కుటుంబానికి బెదిరింపులు రావడంతో రాహుల్, ఆయన చెల్లెలు ప్రియాంకాను ఇంట్లోనే చదివించడం ప్రారంభించారు రాజీవ్. 1989లో ఢిల్లీలోని సెయింట్ స్టీఫెన్స్ కళాశాలలో చేరిన  రాహుల్, మొదటి సంవత్సరం పరీక్షలైపోయిన తరువాత హార్వర్డ్  విశ్వవిద్యాలయంలో చేరారు. 1991లో తమిళ ఉగ్రవాదుల చేతిలో రాజీవ్ గాంధీ చనిపోయిన తరువాత భద్రతా కారణాల దృష్ట్యా రాహుల్ రోలిన్స్ కళాశాలకు మారిపోయారు. 1994లో బి.ఎ పూర్తి చేశారు ఆయన. ఆ సమయంలో ఆయన రౌల్ విన్సి అనే మారుపేరుతో చదువుకునేవారు. ఆయన అసలు పేరు, వివరాలు కొందరు భద్రతా, విశ్వవిద్యాలయ అధికారులకు మాత్రమే తెలుసు. 1995లో కేంబ్రిడ్జ్ లోని  ట్రినిటీ కళాశాలలో ఎం.ఫిల్ చదివారు. ఆ తరువాత 1995లో లండన్ లోని మానిటర్ గ్రూప్ అనే మేనేజ్ మెంట్ కన్సల్టింగ్ సంస్థలో ఉద్యోగం చేశారు. 2002లో ముంబైలో బాకొప్స్ సర్వీసెస్ ప్రైవేట్  లిమిటెడ్ అనే టెక్నాలజీ ఔట్ సోర్సింగ్ సంస్థను స్థాపించారు. 2004లో ఒక ప్రెస్ మీట్ లో తనకు ఒక స్పానిష్ గర్ల్ ఫ్రెండ్ ఉన్నట్టు చెప్పారు. ఆమె వెనుజులాలో ఉంటుందనీ, ఆమె ఒక ఆర్కిటెక్ట్ అనీ తెలిపారు. తాను ఇంగ్లండ్ లో చదువుకునేటప్పుడు ఆమె  పరిచయమయ్యారని వివరించారు రాహుల్. కానీ 2013లో తాను పెళ్ళి చేసుకోనని ప్రకటించారు ఆయన.
కమ్యూనిస్టు పార్టీ ఆఫ్ ఇండియా
కమ్యూనిజం భావజాలంతోభారతదేశంలో తొలిగా ఏర్పడ్డ రాజకీయ పార్టీ భారత కమ్యూనిస్టు పార్టీ. దీని ఆంగ్ల పేరు (Communist Party of India (CPI)) లోని ప్రథమాక్షరాలతో సిపిఐగా లేక భాకపాగా ప్రసిద్ధి. ఈ పార్టీ డిసెంబరు 26 1925 స్థాపించబడింది. 1964 లో దీనిలోని అతివాద వర్గం కమ్యూనిస్టు పార్టీ ఆఫ్ ఇండియా (మార్కిస్టు)గా విడిపోయింది.
భా.క.పా. భారత ఎన్నికల కమీషను చే జాతీయ పార్టీగా గుర్తింపబడింది. భా.క.పా. ప్రస్తుత ప్రధాన కార్యదర్శి సురవరం సుధాకరరెడ్డి.
సి.పి.ఐ.కి చెందిన అనుబంధ సంస్థలు:
2006 వరకు రాష్ట్రాల శాసనసభలలో భాకపా స్థితి క్రింద ఇవ్వబడింది.
ఆంధ్రప్రదేశ్ శాసనసభకు జరిగిన 2009ఎన్నికలలో నాలుగు సీట్లు గెలుచుకుంది.
అబ్బూరి రామకృష్ణారావు
అబ్బూరి రామకృష్ణారావు (మే 20, 1896 - 30 ఏప్రిల్, 1979) ప్రముఖ తెలుగు భావకవి, పండితుడు.
రామకృష్ణారావు గుంటూరు జిల్లా తెనాలి తాలూకాలోని అనంతవరం గ్రామంలో లక్ష్మీనరసింహశాస్త్రి, బాపమ్మ దంపతులకు 1896, మే 20 న జన్మించాడు. ఆయన చిన్నతనంలో తిరుపతి వెంకట కవులలో ఒకడైన చెళ్ళపిళ్ళ వేంకటశాస్త్రి తరచుగా అబ్బూరి తండ్రి గారి ఇంటికి వస్తుండేవాడు. బలిజేపల్లి లక్ష్మీకాంతం, గోవిందరాజులు సుబ్బారావులు అబ్బూరికి మిత్రులు.
అబ్బూరి మైసూరు లోని సంస్కృత కళాశాలలో చేరినప్పుడు, అప్పటి విద్యాధికారి కట్టమంచి రామలింగారెడ్డి, 1915 లో అచ్చైన అబ్బూరి యొక్క మల్లికాంబను చదివి మెచ్చుకొన్నాడు. అదృష్టం కొద్దీ, అబ్బూరికి అక్కడే ఉన్న రాళ్ళపల్లి అనంతకృష్ణశర్మతో స్నేహం కుదిరింది. అబ్బూరి 1916లో వీణా శేషన్న వద్ద కొంతకాలం పాటు వీణను కూడ నేర్చుకొన్నాడు. 1918లో అబ్బూరి, రవీంద్రనాథ్ టాగోర్ను కలుసుకొని, బిపిన్ చంద్రపాల్ ఉపన్యాసాలను వినడం జరిగింది. కోడి రామమూర్తిని ప్రశంసిస్తూ, "ఆంధ్రవీర కంఠీరవ" అనే పద్యాన్ని వ్రాయడం జరిగింది.
పదగుంఫన అబ్బూరి ప్రత్యేక ప్రతిభ. గీతాలలో గొప్ప హుందాతనం గోచరిస్తుంది. ఉత్తమ సంస్కృత కావ్యాలలోని పూర్ణతా, గౌరవమూ, గాంభీర్యమూ ఈయన పద్యాలలో ప్రతిబింబిస్తవి. నన్నయ నాటి అక్కరలకు మార్పులు తెచ్చి, కొత్త నడకలు నడిపించడమే కాకుండా, స్వకపోలకల్పితాలైన నూతన ఛందస్సులు కూడా కల్పించాడు. ఈయన పద్యాలలో ఒక్క పలుకు పట్టి చూచినా ఉత్తమ సంస్కారి అని తెలుస్తుంది.అబ్బూరి 30 ఏప్రిల్, 1979 రోజు మరణించాడు. చనిపోవడానికి నాలుగు రోజుల ముందు ఆయన ఇలా వ్రాసుకొన్నాడు. "చచ్చిపోయి జీవి ఎచ్చట కేగునో ఏమి యగునో ఎవరికెరుగరాదు, ఎరుకలేని వారలేమేమో చెప్పగా విని తపించువారు వేనవేలు."
బసవరాజు అప్పారావు
" ఇదే పేరు గల ఇతర వ్యక్తుల కొరకు అయోమయనివృత్తి పేజీ అప్పారావు చూడండి."
బసవరాజు వెంకట అప్పారావు (1894 - 1933) ప్రముఖ కవి. భావకవితాయుగంలోని ప్రఖ్యాత కవుల్లో ఒకనిగా ఆయన తెలుగు సాహిత్యంలో ప్రముఖ స్థానాన్ని పొందారు.
బసవరాజు అప్పారావు (1894-1933) విజయవాడ సమీపంలోని పటమట గ్రామంలో, 13 - 12 - 1894 న జన్మించాడు. మద్రాసు ప్రెసిడెన్సీ కళాశాలలో బి.ఏ. పాసైనాడు. 1916లో రాజ్యలక్ష్మమ్మని వివాహం చేసుకొన్నాడు. గాంధీ ఉద్యమంతో సంబంధం పెట్టుకొని, జాతీయ గీతాలు వ్రాశాడు. 1921 ప్రాంతంలో ఆంధ్రపత్రిక, భారతికి సహాయ సంపాదకుడుగా పనిచేశాడు.
ఆయన భార్య రాజ్యలక్ష్మి "సౌదామిని" కలం పేరుతో కవితలు వెలువరించారు. ఆమె భర్త ప్రముఖ కవి బసవరాజు అప్పారావు సాంగత్యంలో కవిత్వం పట్ల ఆసక్తి పెంపొందించుకుని కవయిత్రిగా ఎదిగానని స్వయంగా చెప్పుకున్నారు. ఈ క్రమంలో ఆమె హృదయాన్ని కదిలించే కవితలు రాశారు. అప్పారావు గారు - నేను పేరుతో ఆత్మకథ రచించారు.
పూర్తిస్థాయి వ్యాసం: బసవరాజు రాజ్యలక్ష్మి
బసవరాజు అప్పారావు, దేవులపల్లి కృష్ణశాస్త్రి, నండూరి సుబ్బారావులు "భావకవులు" అనబడేవారు ఆ కాలంలో. అప్పారావు సరళ శైలిలో గీతాలు వ్రాస్తే, నండూరి జానపద శైలిలో గేయాలు వ్రాసేవాడు. అందుకే దేవులపల్లి ఇలా అన్నాడు."సుబ్బారావు పాట నిభృత సుందరం, అప్పారావు పాట నిసర్గ మనోహరం" అని.
బసవరాజు అప్పారావు గారి మరణానంతరం బెజవాడలోని అప్పారావు మెమోరియల్ కమిటీ వారు 1934 సంవత్సరంలో ముద్రించిన "బసవరాజు అప్పారావు గీతములు" పుస్తకంలో ప్రచురించబడినవి.
అప్పారావు వ్రాసిన పాటలను గూడవల్లి రామబ్రహ్మం తన సినిమా మాలపిల్లలో (1938) పరిచయం చేశాడు.సూరిబాబు పాడిన "కొల్లాయి గట్టితేనేమి? మా గాంధి మాలడై తిరిగితేనేమి?" అప్పట్లో ప్రతి గొంతుకలో మారుమ్రోగింది. కాంచనమాల సుందరమ్మలు పాడిన "నల్లవాడే గొల్లపిల్లవాడే" చాలా ప్రాచుర్యం పొందిన పాట. "గుత్తొంకాయ్ కూరోయ్ బావా, కూరి వండినానోయ్ బావా" అనే పాటను బందా కనకలింగేశ్వరరావు పాడాడు. తాజ్‌మహల్ను దర్శించినప్పుడే, "మామిడి చెట్టును అల్లుకొన్నదీ మాధవీలతొకటి" అనే పాటను రాశాడు. ఆయన వ్రాసిన లలితగీతాలను టంగుటూరి సూర్యకుమారి, బాలమురళీకృష్ణ, రావు బాలసరస్వతీ దేవి మధురంగా పాడారు. అప్పారావు 1933 లోమరణించాడు.